CELEX: 32008D0046
Language: et
Date: 2007-12-14 00:00:00
Title: 2008/46/EÜ: Komisjoni otsus, 14. detsember 2007 , millega luuakse teadusuuringute rakendusamet, et juhtida ühenduse eriprogrammide Inimesed , Võimekus ja Koostöö teatavaid osasid teadusuuringute valdkonnas vastavalt nõukogu määrusele (EÜ) nr 58/2003 (EMPs kohaldatav tekst )

15.1.2008   
            
            
               ET
            
            
               Euroopa Liidu Teataja
            
            
               L 11/9
            
         
      KOMISJONI OTSUS,
   14. detsember 2007,
   millega luuakse teadusuuringute rakendusamet, et juhtida ühenduse eriprogrammide „Inimesed”, „Võimekus” ja „Koostöö” teatavaid osasid teadusuuringute valdkonnas vastavalt nõukogu määrusele (EÜ) nr 58/2003
   (EMPs kohaldatav tekst)
   (2008/46/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (1) eriti selle artikli 3 lõiget 1,
   ning arvestades järgmist:
   
               (1)
            
            
               Määrusega (EÜ) nr 58/2003 antakse komisjonile õigus luua vastavalt kõnealuses määruses sätestatud üldisele põhikirjale täitevasutused (edaspidi tõlgitud „rakendusamet”) ja usaldada neile teatavad ühe või mitme ühenduse programmi juhtimisega seotud ülesanded.
            
         
               (2)
            
            
               Komisjonile rakendusametite loomise õiguse andmise eesmärk on võimaldada komisjonil endal keskenduda põhitegevusele ja -ülesannetele, mida ei ole võimalik täitmiseks volitada, loovutamata seejuures kontrolli kõnealuste rakendusametite korraldatava tegevuse üle või lõplikku vastutust selle eest.
            
         
               (3)
            
            
               Euroopa Parlamendi ja nõukogu 18. detsembri 2006. aasta otsus nr 1982/2006/EÜ, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007–2013), (2) hõlmab eriprogrammide „Inimesed”, „Võimekus” ja „Koostöö” raames selliste teadusuuringute, tehnoloogiaarenduse ja tutvustamistegevusega seotud projektide rakendamist, mis ei nõua poliitiliste otsuste vastuvõtmist, ent eeldavad kogu programmi rakendamise aja jooksul kõrgetasemelisi teadmisi tehnika ja rahanduse alal.
            
         
               (4)
            
            
               Seitsmenda raamprogrammi alusel sõlmitud toetuslepingud võivad kehtida mitu aastat ja nende kohaselt võib suur hulk toetusi jõustuda 2014. aastal ja neid võib aktiivselt juhtida veel aastal 2017 ja edaspidi.
            
         
               (5)
            
            
               Programmi rakendamisega seotud ülesandeid võib delegeerida rakendusametile, kui programmitöö, millega tegeleb komisjon, eraldatakse selgelt projekti rakendamisest, mis tehakse ülesandeks rakendusametile.
            
         
               (6)
            
            
               Eriprogrammi „Inimesed” ja eriprogrammi „Võimekus” osa „VKEde huvides läbiviidavad teadusuuringud” iseloomustavad projektid, millega kaasneb palju väikseid toiminguid.
            
         
               (7)
            
            
               Eriprogrammi „Koostöö” osad „Julgeolek” ja „Kosmos” hõlmavad uusi valdkondi, mille puhul ei ole komisjonil veel olulist asutusesisest asjatundlikkust ja mida rakendusamet võib käsitada katseprojektidena keerulisemate ühiste uurimisprojektide rakendamisel.
            
         
               (8)
            
            
               Rakendusamet võib samuti täita keskseid halduse ja logistilise toega seotud ülesandeid muudes raamprogrammi valdkondades.
            
         
               (9)
            
            
               Amet peaks täitma oma tegevuseelarvet vastavalt komisjoni 21. septembri 2004. aasta määrusele (EÜ) nr 1653/2004 täitevasutuste standardfinantsmääruse vastuvõtmise kohta vastavalt nõukogu määrusele (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded. (3)
               
            
         
               (10)
            
            
               Selleks läbiviidud kulude-tulude analüüs on näidanud, et teadusuuringute rakendusameti loomine oleks kasulik nii rahaliselt kui ka mitterahaliselt.
            
         
               (11)
            
            
               Käesoleva otsusega ettenähtud meetmed on kooskõlas rakendusametite komitee arvamusega,
            
         ON TEINUD JÄRGMISE OTSUSE:
   Artikkel 1
   Rakendusameti asutamine
   1.   Ühenduse teadusuuringutealase tegevuse korraldamiseks luuakse rakendusamet (edaspidi „amet”), mille põhikirja reguleeritakse nõukogu määrusega (EÜ) nr 58/2003.
   2.   Ameti nimi on Teadusuuringute Rakendusamet.
   Artikkel 2
   Asukoht
   Ameti asukoht on Brüsselis.
   Artikkel 3
   Kestus
   Amet asutatakse ajavahemikuks alates 1. jaanuarist 2008 kuni 31. detsembrini 2017.
   Artikkel 4
   Eesmärgid ja ülesanded
   1.   Otsusega nr 1982/2006/EÜ kehtestatud Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) (edaspidi „raamprogramm”) raames antakse ametile järgmised ülesanded:
   
               a)
            
            
               juhtida eriprogrammi „Inimesed” teatavate valdkondade rakendamise raames eriprojektide etappe nõukogu otsuse 2006/973/EÜ (4) ja komisjoni vastu võetud tööplaani kohaselt, samuti viia läbi selleks vajalikud kontrollid ning võtta vastu asjakohased otsused vastavalt komisjoni antud volitustele;
            
         
               b)
            
            
               juhtida eriprogrammi „Võimekus” osa „VKEde huvides läbiviidavad teadusuuringud” kavade rakendamise raames eriprojektide etappe nõukogu otsuse 2006/974/EÜ (5) ja komisjoni vastu võetud tööplaani kohaselt, samuti viia läbi selleks vajalikud kontrollid ning võtta vastu asjakohased otsused vastavalt komisjoni antud volitustele;
            
         
               c)
            
            
               juhtida eriprogrammi „Koostöö” teemade „Julgeolek” ja „Kosmos” teatavate valdkondade rakendamise raames eriprojektide etappe nõukogu otsuse 2006/971/EÜ (6) ja komisjoni vastu võetud tööplaani kohaselt, samuti viia läbi selleks vajalikud kontrollid ning võtta vastu asjakohased otsused vastavalt komisjoni antud volitustele;
            
         
               d)
            
            
               võtta vastu eelarve täitmise aktid tulude ja kulude osas ning teha komisjoni volitusel ühenduse programmide juhtimiseks vajalikud toimingud, mis on mainitud punktides a, b ja c, eelkõige lepingute sõlmimise ja toetuste andmisega seotud toimingud;
            
         
               e)
            
            
               koguda, analüüsida ja edastada komisjonile punktides a, b ja c osutatud ühenduse programmi osade rakendamise suunamiseks vajalikke andmeid;
            
         
               f)
            
            
               osutada logistilist ja haldusalast toetust eriprogrammidele „Võimekus”, „Koostöö” ja „Inimesed”, eelkõige kutsete avaldamise, ettepanekute vastuvõtmise ja hindamise, hindajatega lepingute sõlmimise, hindajatele tasude ettevalmistamise ja rahalise elujõulisuse kontrolli puhul.
            
         2.   Komisjon võib ametit pärast määruse (EÜ) nr 58/2003 artikli 24 alusel loodud rakendusametite komiteega konsulteerimist volitada raamprogrammi alusel täitma samalaadseid ülesandeid, mida ei ole lõikes 1 nimetatud.
   3.   Komisjoni otsuses rakendusameti volitamise kohta sätestatakse üksikasjalikult kõik rakendusametile antud ülesanded ja seda muudetakse võimalike lisaülesannete andmise korral. Selline otsus edastatakse teavitamise eesmärgil rakendusasutuste komiteele.
   Artikkel 5
   Organisatsiooniline struktuur
   1.   Ametit juhivad juhtkomitee ja komisjoni määratud direktor.
   2.   Juhtkomitee liikmed nimetatakse ametisse kaheks aastaks.
   3.   Ameti direktor nimetatakse ametisse neljaks aastaks.
   4.   Juhtkomitee liikmete ja direktori ametiaega võib pikendada.
   Artikkel 6
   Toetused
   Amet saab toetusi Euroopa ühenduste üldeelarvest fondide kaudu, millest rahastatakse artikli 4 lõikes 1 osutatud programme, ja vajaduse korral fondidest, millest rahastatakse muid raamprogrammi osasid, mille rakendamine on ametile ülesandeks tehtud artikli 4 lõike 2 alusel.
   Artikkel 7
   Järelevalve ja aruandlus
   Amet on komisjoni järelevalve all ja annab kooskõlas volikirjas sätestatud korra ja tähtaegadega korrapäraselt aru tema vastutusalasse kuuluvate programmide rakendamise käigu kohta.
   Artikkel 8
   Tegevuseelarve täitmine
   Amet täidab oma tegevuseelarvet vastavalt komisjoni määrusele (EÜ) nr 1653/2004.
   
      Brüssel, 14. detsember 2007
      
         
            Komisjoni nimel
         
         
            komisjoni liige
         
         Janez POTOČNIK
         
      
   
   
      (1)  ELT L 11, 16.1.2003, lk 1.
   
      (2)  ELT L 412, 30.12.2006, lk 1.
   
      (3)  ELT L 297, 22.9.2004, lk 6. Määrust on muudetud määrusega (EÜ) nr 1821/2005 (ELT L 293, 9.11.2005, lk 10).
   
      (4)  ELT L 400, 30.12.2006, lk 272.
   
      (5)  ELT L 400, 30.12.2006, lk 299.
   
      (6)  ELT L 400, 30.12.2006, lk 86.